Pedin

### Elhelyezkedése, éghajlat

A **Pedinek** országát Pedenia néven ismerik, fővárosa Celedria. Ez Dromern legnagyobb és legnépesebb állama, körülbelül 7,7 millió négyzetkilométeren terül el és több, mint 54 millió lakosa van. Délről a Zouza-hegység és Suagior-hegység határolja, északról az Irseus-tenger és a Godab-tenger. Keleten a Duzefsuvem folyó választja el a szomszédos államtól. Az Ehtobor-szigetek később kerültek pedin fennhatóság alá és egyedi törvények és megállapodások vonatkoznak az ott élőkre.
 Időjárást tekintve az ország nagy része mediterrán, a hegyek közelében mérsékeltebb az átlagos hőmérséklet. Tényleges sivatagok itt sem alakultak, csak kisebb, néhány négyzetkilométeres foltok vannak, illetve nagyobb, szárazabb füves puszták / szavannák.

### Államszervezet

Pedenia kollegiális kormánnyal rendelkező köztársaság. Az ország öt, nagyjából egyforma méretű provinciára van osztva, nyugatról keletre haladva: Arnsaf, Sauhitpa, Nidgussin, Bohetur és Tinozalis. Minden településen vezetőt választanak, aki helyi rendelkezéseket és szabályokat hozza, illetve bírói feladatokat lát el. A települések vezetői maguk közül választanak (három) képviselőt a saját provinciájuknak, akik a fővárosba költöznek, amíg hatalmon vannak. Az így létrejött 15 fős parlament saját maga közül választja az elnököt, akinek vétó joga van. A mandátumok minden esetben három évre szólnak, kivéve az elnöki, ami egy éves.

A végrehajtói szervezet a katonaság. Határok környékén nagyobb létszámban vannak jelen, de majdnem minden településnek vannak saját egységei. Katonai kiképzést a provinciák központi városában lehet szerezni. Előszeretettel alkalmaznak zsoldosokat más népekből a fizikai képességeik miatt.

### A pedinek

A legfőbb tulajdonsága a kimagasló intelligenciájuk. Technológiát tekintve mindig a többi nép előtt jártak (jelenleg a puskapor felfedezésének küszöbén állnak), ami sok esetben a felsőbbrendűség érzetét váltja ki belőlük. Jó emberismerők, észreveszik, ha hazudnak nekik, nem lehet érzéseket eltitkolni előlük. Ez sok diplomáciai konfliktushoz vezetett a múltban, ugyanis úgy érzik, hogy a tudásuk miatt mindenkinek azt kéne tennie, amit ők mondanak.
Főképp ateisták, de előfordulnak olyanok, akik valamelyik másik vallást követik. Ha ez kiderül, akkor az illetőt és családját gyakran hátrányok érik, de ha nyíltan is vállalja a másságot, akkor a törvénnyel kell szembenéznie, ugyanis a vallásszabadság csak annyiban merül ki, hogy mindenki abban hisz, amiben akar, de terjeszteni már tilos.

Körülbelül 1,7-1,8 méter magasra nőnek, világos a bőrük, hajuk és szemük is. Az átlagéletkor 80-90 év.

**Szélsőséges képességek**

Egyszer egy pedin úgy került az ország élére, hogy képes volt gondolatolvasásra és más gondolatokat ültetni az emberek fejébe, majd a haláláig volt hatalmon. A befolyása alatt álló környezete ekkor jött rá, hogy mi történt.

### Gazdaság, közlekedés

A pedinek a környezetükhöz alkalmazkodva aknázzák ki az erőforrásokat, tengerek és folyók környékén halásznak, a hegyekben bányásznak, a földeket művelik és állatokat tenyésztenek. Kisebb közösségekben gyakori a cserekereskedelem, de mindenhol használják az egész Dromernen elterjedt arany- és ezüstpénzeket. Az országok közti kereskedelem nem mérvadó, de legfőbb exportcikkeik a fegyverek, kisebb eszközök (órák, tájolók, stb) és gyógyszerek. Importcikkeik az északi, nagy és erősebb lovak, ásványi anyagok és ércek a Teinaf-hegységből és a Sagsaer-hegységből, valamint náluk nem termő növények (fűszernek, gyógyszernek, festéknek, stb).

A nagyobb városok között kővel kirakott utaik vannak, és a kisebb településeknél is ki vannak táblázva, hogy mi merre található. A déli féltekére jellemző kisebb méretű lovakat használnak és szekereket, illetve a tengerpartok és folyók mentén hajókkal is közlekednek.

### Kultúra

A pedin nép ilyen tekintetben is a többi előtt jár, iskoláik, színházaik, könyvtáraik, fürdőik és múzeumaik is vannak. Építészetük egyedi, képesek mások számára hihetetlen méretű tornyokat, kupolákat, hidakat építeni. Kedvelik a zenét, festészetet és szobrászatot is; nagy becsben tartják a művészeiket.

Ünnepeik: